KATMATA PALGEGA
Tere tulemast saatesse! Täna on meil teemaks Jumala ligiolu
tuli. Läheneme sellele läbi kujutava kunsti.
Meid õpetab täna Johanna Tunturipuro ja ülistust juhib
Ida Tunturipuro. Ole hea, Johanna.
Meil on täna väga võimas teema. Meil oli võimalus
võõrustada augustikuus kunstnikest abielupaari
Inglismaalt. Meil toimus prohvetlik ülistusseminar,
kus Bhari ja James Mark Long maalisid ülistuse ajal õhtukoosolekutel.
See maal, millest räägime täna ütleb minu arvates rohkem
kui tuhat sõna. Kui vaatleme pilti, näeme midagi erakordselt
sooja, väga väelist. Taevane Isa, Jumal, tahab jälle tuua
kunsti oma koguduse keskele. Ajaloos me näeme igasuguseid
võimsaid kunstiavaldusi koguduses, aga see on jäänud
kuidagi kaugele kogudusest. Aga nagu kuulsin selle abielupaari
käest, siis praegu maailmas on Jumal tõstmas kunstnikke,
loovust erinevatel elualadel oma koguduse keskele,
Tema ligiollu, et saada Tema armastuse kanaliks paljudele
inimestele. Me oleme kõik erinevad, ühed võtavad vastu
Jumala Sõna kuulutamise kaudu, teised laulu kaudu ning osadele
on kunst selleks vahendiks, mille kaudu Jumal peatab,
kinnitab, uuendab. Mitte just see pilt, vaid Jumala Vaim selle pildi
kaudu. Siin me näeme James Mark Longi kunsti. Minu arvates see
kujutab Jumala ligiolu. Märkame tule sees inimest, see võib olla mina või
sina, Jumala ligiolu tules. Tule värvid on siin punane,
mis kujutab ka tarkust ja Jeesuse vere väge,
kollane, mis on nõuande ja kirkuse värv
ning oranž, teadmise ja tule värv.
Jumala tules, Jumalaga kohtumisel. Me võime Piiblist lugeda paljudest
sügavatest kohtamistest Jumalaga. Paljud mäletavad
lugu põlevast põõsast, kui Jumal kohtus Moosesega.
Loeme veel teisest Moosese raamatust 33. peatükist 15. salmist.
"Siis Mooses ütles Temale: "Kui su pale (ligiolu) ei tule kaasa, siis
ära vii meid siit ära!" Järelikult, Mooses sai aru, et kui Jumal
on kaasas, Tema ligiolu ja pale on kaasas, siis on kõik hästi.
Ta sai aru sellest, et Jumala ligiolus me oleme kui kodus,
meil on kõik. Ta jätkab nii: "Näita siis mulle oma auhiilgust!"
Ja Jumala kirkuse ligiolu, tuli, möödus temast.
Uurime veel midagi selle tule kohta. Keerame mõne lehe
tagasi 2Ms 24:17 "Ja Issanda auhiilguse ilmutus
oli Iisraeli laste silmis otsekui hävitav tuli mäetipus."
Jumala ligiolu kirkus nägi rahva silmis välja kui hävitav tuli.
Jumala ligiolu. Jeesuse vere läbi avati meil tee Jumala ligiollu.
Võtma vastu Isa armastust, tervendavat ligiolu,
uuendavat ligiolu, värskendavat ja tugevdavat
ligiolu. Sest Jumala Vaim pole kunagi kui raskus, vaid
ta alati tõstab üles. Vahel, kui mõtleme hävitava tule peale,
meil tuleb meelde kohtumõist ja karistus. Aga need jäävad
ristist Vana testamendi poole peale. Ristist edasi Uue testamendi
poole peal isegi hävitav tuli on armastuse süütav, tervendav
ja ülesehitav tuli. Jumal pole enam karm ega kohut mõistev.
Tänu Jeesuse ristile on Jumal julgustav, ülestõstev, armastav Isa.
Selles armastuse ligiolus saame terveneda füüsiliselt ja vaimselt,
vabaneda, nagu pilt meile räägib.
Näen siin ka erinevaid tasemeid, inimene on ülespoole liikumas.
Need tasandid on selleks, et tõusta Jumalale lähemale ja
lähemale ja lähemale. Saame läheneda Jumalale Jeesuse
vere läbi ja siis Tema ise läheneb meile.
Otsime tema ligiolu ja Jumal läheneb meile ja aitab meil leida.
Me pole kunagi üksi. Paljud kannatavad selle all, et on
nii üksik olla. Võib-olla sugulased või sõbrad on kaugel ja on
tunne, nagu oleksid üksi. Vaatame Jh 10:29
Jeesus räägib siin meist: "Minu Isa, kes on suurim kõigest, on nad mulle
andnud ja keegi ei suuda neid kiskuda Isa käest."
Me pole kunagi üksi, Jumala ligiolus Püha Vaimu läbi
Isa ja Jeesus on alati meie juures ning ka taevane
sõjavägi, inglid, on meie ümber. Isa annab inglitele käsu.
Me ei ole kunagi üksi, vaid me saame olla Jumala ligiolus.
Me elame siin selles ajas ja Jumalal ei ole aega, aga kui
ma olen koos Isaga, Tema ligiolus, mul tekib tunne nagu aeg peatuks.
Mul on nii hea olla, vabadus, Isa armastus langeb ja mul
on tunne, et ma pole kunagi üksi ning mu elul on eesmärk.
Ma tean, et Isa tahab kasutada meid kõiki. Kõik see on Jumala
ligiolus. Me saame tugevamaks Tema Sõnas, Tema ligiolus.
Jumal kutsub Sind, sõber, lähemale endale. Jakoobuse
raamatus öeldakse, et Ta kadetseva armastusega igatseb
seda Vaimu, mis ta on pannud meie sisse elama. Minu arvates see maal
kujutab seda kadedat armastust, tuld, millega Jumal tahab tõmmata
meid enesele ligi. Samas Jakoobuse 4. peatükis öeldakse:
"Tulge Jumala ligi, siis tuleb tema teie ligi!"
Peame meeles, et Jumal igatseb seda Vaimu, mis Ta on pannud meisse.
Mitte ainult seda, mis ta on pannud meisse, et armastada meid ja olla
koos meiega, vaid Isa tahab sinu kaudu jõuda nendeni,
kes pole veel leidnud Jeesuse ligiolu. Jeremia 1:5 ütleb:
"Enne kui ma sind emaihus valmistasin, tundsin ma sind,
ja enne kui sa emaüsast välja tulid, pühitsesin ma sinu:
ma panin su rahvastele prohvetiks." Juba enne kui Jeremia sündis,
Jumalal oli tema jaoks kutsumine. Juba enne kui sa sündisid,
Jumal nägi sind, kutsus sind. Olgu see mis tahes kutsumine.
Aitama, evangeeliumit kuulutama, prohveteerima, eest palvetama.
Mis tahes see on, sinu südamel, Jumal pani selle sinna juba enne
sinu sündi. Kui väeline on see kutsumine igaühe elus.
See pole juhus, et sa elad praegu. Nagu Estri raamat
ütleb: "Just selle aja jaoks." Just selle aja jaoks on ta sind
kutsunud, varustanud ning ta saab sind läkitama.
Jumala ligiolu tuli, armastuse tuli, ärkamise tuli ei ole enam
kohtumõistu tuli, vaid armastuse puhastav, äratav tuli.
Kui me läheneme Jumalale, siis juhtub just nii, nagu James
Mark Long on siin maalil kujutanud. Jumala tuli, armastuse tuli.
Laseme Jumala ligiolul meid täita, kui Ida juhib
meid Jumalale lähemale muusika abil.
Täida mind oma armastusega Tahan tunda Sinu ligiolu
Kuulda igat Su hingetõmmet Olla vaid Su lähedal, Su süles
Täida mind oma armastusega Tahan tunda Sinu ligiolu
Kuulda igat Su hingetõmmet Olla vaid Su lähedal, Su süles
Tõmba mind ligemale Oma südame lähedale
Tahan kuulda ja näha Sind jälle
Tõmba mind ligemale Oma südame lähedale
Tahan jälle Sulle sülle
Täida mind oma armastusega Tahan tunda Sinu ligiolu
Kuulda igat Su hingetõmmet Olla vaid Su lähedal, Su süles
Tõmba mind ligemale Oma südame lähedale
Tahan kuulda ja näha Sind jälle
Tõmba mind ligemale Oma südame lähedale
Tahan jälle Sulle sülle
Igatsen Su puudutust Veel ja veel rohkem Sind
Sügavamale Sinu armastusse Tahan vaid rohkem Sind
Igatsen Su puudustust Veel ja veel rohkem Sind
Sügavamale Sinu armastusse Tahan vaid rohkem Sind
Tõmba mind ligemale Oma südame lähedale
Tahan kuulda ja näha Sind jälle
Tõmba mind ligemale Oma südame lähedale
Tahan jälle Sulle sülle
Tõmba mind ligemale Oma südame lähedale
Tahan kuulda ja näha Sind jälle
Tõmba mind ligemale Oma südame lähedale
Tahan jälle Sulle sülle
Igatsen Su puudustust Veel ja veel rohkem Sind
Sügavamale Sinu armastusse Tahan vaid rohkem Sind
Selle laulu ajal nägin Vaimus, kuidas Jumala Vaim puhub
igasse kodusse, igasse paika. Nägin ingleid puudutamas
kergelt igat inimest ning Jumal kutsus oma Vaimuga
neid lähemale endale. Tule, mu kallis, tule mu kaunitar.
Ülemlaul ütleb: "Talv on läinud, lilled on puhkemas õite ja
laulu aeg on saabunud." Kogen selle Vaimu kerget
liikumist igas kodus, iga inimese peal. "Tule, mu kallis,
tule lähemale," Jeesus kutsub. Nüüd on meie aeg. Nüüd on
ühtsuse aeg. Isa, me läheneme Sulle Jeesuse vere läbi.
Me otsime, nagu Mooses, näita meile su auhiilgust, näita sellele
rahvale Su auhiilgust. Näita Su kogudusele Su ligiolu kirkust.
Näen jälle seda samat pilti, mis varemgi, aga seekord nägin
juba väikseid elavaid tuleleeke. Nagu arukas neitsi, kellel on
lambis õli. Leek oli olemas ja see kasvas veelgi suuremaks
ja tugevamaks, et särada veelgi kaugemale.
Just praegu, Jumala Vaim on äratanud paljusid ja Sinu sees
on süttinud igatsus: "Jah, ma tahan. Jeesus, näita
mulle Su kirkust." Kogen hülgamise haavu. See võib
olla ammu juhtunud asi või alati seal olnud või siis on see
juhtunud alles hiljuti, aga Isa armastus tahab selles hetkes
täita kogu su hingemaailma, meeled ja tunded ning öelda:
"Isa ei hülga sind mitte kunagi." See armastus tuleb ja tervendab
selle hülgamise haava, mis on jäänud meie sisse.
Ainult Jeesus saab selle haava tervendada. Ma näen suuri
armastuse käsi ümbritsemas paljusid. Laseme sel tervendaval
armastuse tulel läbida kogu meie hingemaailma.
Jumala heakskiit, isa armastus ja tervenemine on alanud.
Ära karda, kui sul tekivad pisarad, nutt puhastab, tervendab ning on
märgiks sellest, et Jumala Vaim teeb tööd.
Jumala ees me võime nutta, naerda, olla tasa, karjuda.
Jumala ligiolu on kõige tähsam. Oleme nagu Mooses, ütleme:
"Issand, me ei lähe kuskile, kui Sinu ligiolu ei ole koos meiega."
Isa, me palvetame, et me võiksime olla nagu Mooses ja teade, et me
ei taha teha midagi ega minna kusagile ilma, et Sina oleksid
koos meiega. Me tahame hoida kinni Sinu käest, Isa ja mitte
kunagi lahti lasta. Käia kogu meie elu koos Sinuga.
Selles hetkes kogen Vaimus, kuidas rahu vaip langeb paljude
südamete peale. See rahu on üleloomulik rahu koos Jumalaga.
Seda ei mõjuta asjaolud või olukorrad. See on igavene rahu.
Ükskõik, kus me oleme, ükskõik, mis juhtub, keegi ei saa meid
eraldada Jumala armastusest. Mitte keegi, mitte miski.
See rahu aina kinnitub meie südametes.
Aitäh, Isa, et selline sisemise tervenemise laine liigub
üle igast ühest, et me saame võtta vastu Sinu armastuse tuld
ja öelda: "Aitäh, Jeesus, et Sinu vermete läbi saab ka meie hing
tervendatud." Mitte keegi ei saa meid eraldada Isa armastusest
ja me pole mitte kunagi üksi.
Aitäh, Isa. Au Sinule. Aamen.
Aitäh, Johanna. Võtame kõige selle kasutusele oma eludes.
Aitäh, Ida, et juhtisid meid Isa armastuse juurde.
Kas saab olla paremat asja, mille poole püüelda, kui Isa
armastusega täitumine, ülevoolavalt?
Las Isa juhtida meid sellesse.
Järgmine kord on meie teemaks taevas. Läheneme
sellele toetudes Ilmutuse raamatule, kus Johannesele
öeldi: "Tule siia üles ja ma näitan sulle."
Kas selliseid asju saab veel juhtuda ja kuidas?
Ole meiega kaasas seda uurimas järgmisel korral.
Ole õnnistatud igal elualal.
Tõlge: Sanna Pitko